ชุดปฏิบัติการร่วมฝ่ายความมั่นคงของ ศบค.ปรับกลยุทธ์ลงพื้นที่ตรวจสอบเชิงรุก  โดยเฉพาะช่วงเวลาเคอร์ฟิว
ชุดปฏิบัติการร่วมฝ่ายความมั่นคงของ ศบค.ปรับกลยุทธ์ลงพื้นที่ตรวจสอบเชิงรุก โดยเฉพาะช่วงเวลาเคอร์ฟิวพลตำรวจโทปิยะ อุทาโย ผู้ช่วยผู้บัญชาการตำรวจแห่งชาติ ในฐานะโฆษกสำนักงานตำรวจแห่งชาติ กล่าวว่า ภายหลังมีมาตรการผ่อนคลาย ทุกหน่วยงานที่เกี่ยวข้องได้ปฏิบัติการร่วมตรวจในพื้นที่ต่างๆ ในช่วงเคอร์ฟิว 22.00 น.-04.00 น. พบว่า ก่อนผ่อนปรนมีผู้ฝ่าฝืนจำนวน 4,407 ราย และหลังผ่อนปรนจำนวน 5,363 ราย โดยสาเหตุมาจากการที่ประชาชนบางส่วนไม่ปรับการใช้ชีวิตประจำวัน ออกนอกเคหะสถานโดยไม่มีเหตุอันควร รวมถึงมีการมั่วสุมดื่มสุราและเล่นการพนันสูงขึ้น ซึ่งเป็นสาเหตุความเสี่ยงของการแพร่เชื้อ เจ้าหน้าที่จึงต้องเข้มงวดมากขึ้น เบื้องต้นจะเน้นตักเตือนก่อน แต่หากยังฝ่าฝืนจะดำเนินการตามกฏหมาย อย่างไรก็ตาม เจ้าหน้าที่ทหาร ตำรวจและฝ่ายปกครองได้ปรับกลยุทธ์ลงพื้นที่ตรวจสอบการฝ่าฝืนมาตรการมากขึ้นนอกจากนี้ พบว่ากิจการและกิจกรรมที่ได้รับการผ่อนคลาย อย่างร้านอาหารและซุปเปอร์มาร์เก็ต พบว่าให้ความร่วมมืออย่างดี คือรักษาระยะห่าง  สวมใส่หน้ากากอนามัยและล้างมือ ส่วนตลาดนัดจตุจักรที่เปิดให้บริการแล้วนั้น ผลการปฏิบัติการเป็นที่น่าพอใจ มีมาตรการรักษาความปลอดภัยอย่างดี มีเจ้าหน้าที่คัดกรองตั้งแต่ต้นทาง และร้านค้าให้ความร่วมมืออย่างดี ทั้งนี้หากพบว่าร้านค้าหรือกิจการใดกระทำความผิด เสี่ยงต่อความไม่ปลอดภัย ประชาชนสามารถแจ้งเบาะแสได้ที่สายด่วน 1138 / 191 /1599 /1356 และ1584